HU Az Európai Unió Hivatalos Lapja C 261/7

Módosítás iránti kérelem közzététele a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján

(2016/C 261/07)

Ez a közzététel az 1151/2012/EU európai parlamenti és tanácsi rendelet 51. cikke alapján jogot keletkeztet a módosítás iránti kérelem elleni felszólalásra (1).

AZ OLTALOM ALATT ÁLLÓ EREDETMEGJELÖLÉSEKHEZ/OLTALOM ALATT ÁLLÓ FÖLDRAJZI JELZÉSEKHEZ KAPCSOLÓDÓ TERMÉKLEÍRÁS NEM KISEBB JELENTŐSÉGŰ MÓDOSÍTÁSÁNAK JÓVÁHAGYÁSÁRA IRÁNYULÓ KÉRELEM

Az 1151/2012/EU rendelet 53. cikke (2) bekezdésének első albekezdése szerinti módosítás jóváhagyására irányuló kérelem

„POMMES ET POIRES DE SAVOIE”/„POMMES DE SAVOIE”/„POIRES DE SAVOIE”

EU-szám: FR-PGI-0117-01376 – 2015.9.24.

OEM ( ) OFJ ( X )

1. Kérelmező csoportosulás és jogos érdek

Syndicat Fruits des Savoie Maison de l’Agriculture 52 avenue des Îles 74994 Annecy Cedex 9 FRANCE Tel. +33 479338317 Fax +33 479339253 E-mail: syndicatfruitsdessavoie@haute-savoie.chambagri.fr

A szakszervezet gyümölcstermesztőkből, termesztő-szállítmányozókból, tárolást vállaló termesztőkből és feladóállomásokból áll. A szakszervezet ily módon jogosult arra, hogy a termékleírás módosítását kérje.

2. Tagállam vagy harmadik ország

Franciaország

3. A termékleírás módosítással (módosításokkal) érintett rovata

— ☒ A termék elnevezése — ☒ A termék leírása — ☒ Földrajzi terület — ☒ A származás igazolása — ☒ Az előállítás módja — ☐ Kapcsolat — ☒ Címkézés — ☒ Egyéb: A csoportosulás neve és címe, az ellenőrző szervre vonatkozó adatok.

4. A módosítás típusa

— ☒ Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető módosítása — ☐ Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető oly módon történő módosítása, amelyre vonatkozóan nem tettek közzé egységes (vagy azzal egyenértékű) dokumentumot

5. Módosítás(ok)

A módosítást kérelmező csoportosulás aktualizálni kívánja a termékleírás formáját, és figyelembe kíván venni a földrajzi területen alkalmazott bizonyos közös gyakorlatokat, amelyek a szóban forgó OFJ esetében erősítik a területtel fennálló kapcsolatot.

5.1. A termék elnevezése

A csoportosulás azt kéri, hogy a jelenlegi „Pommes et Poires de Savoie” elnevezésen kívül a következő elnevezések használata is engedélyezett legyen: „Pommes de Savoie” és „Poires de Savoie”. A csoportosulás ugyanis azt szeretné, hogy a kizárólag almát vagy kizárólag körtét tartalmazó termékek csomagolásán vagy címkézésén használhassa a „Pommes de Savoie” vagy a „Poires de Savoie” elnevezést. Ezek az egyszerű elnevezések jelenleg nem használatosak, ugyanis a gazdasági szereplők a „Pommes et Poires de Savoie” elnevezést használják termékeik címkézésén.

5.2. A termék leírása

Ezt a fejezetet újraszerkesztették és kiegészítették.

A gyümölcsök leírása vizuális, fizikai-kémiai és érzékszervi leírást tartalmaz. A gyümölcs összfelületét tekintve 1 cm2-nél kisebb felületen varas foltokat mutató gyümölcsök esetében a forgalmazási kategóriákat kiterjesztették a 2. kategóriára. A csoportosulás célja, hogy az ökológiai gazdálkodásból származó gyümölcsök esetében is használni lehessen az OFJ-t.

A bejegyzett termékleírás, amely bemutatja néhány engedélyezett fajta (Golden délicious, Reinette Blanche du Canada és Melrose) összefoglaló leírását, az almák esetében az Idared, a Reinette grise du Canada és a Jonagold, a körték esetében pedig a Passe Crassane fajtára vonatkozó leírással egészül ki.

Az engedélyezett fajták jegyzéke a következő fajtákkal egészül ki:

— Alma: Reine des reinettes, Elstar, Delgollune, Gala, Delcorf, Pinova, Fuji, Suntan, Initial, Pilot, Belle de Boskoop, Dalinco és Opal;

— Körte: Williams, Louise Bonne d’Avranches, Conférence, Doyenné du Comice és Général Leclerc.

Ez a módosítás a termesztett fajták tekintetében rendkívül változatos savoyai gyümölcsültetvények sajátosságát tükrözi; a többféle tengerszint feletti magasság, a földrajzi fekvés és a talajtípusok számos fajta alkalmazkodásának kedveztek. Ez a sokféleség megfelel a Savoyában igen elterjedt rövid vagy közepesen rövid forgalmazási mód igényeinek. Ez a forgalmazási típus széles fajtaválasztékot tesz szükségessé, lehetővé téve, hogy a gyümölcs a tartósítás során élettel teli maradjon; ily módon pedig egy nagyon korlátozó jellegű tilalom előírását, a betakarítást követő kémiai kezelés mellőzését is lehetővé teszi.

A termékleírás tervezetében szereplő fajták mindegyikével kísérleteztek a sajátosságaik, valamint a földrajzi terület talaj- és éghajlati viszonyaival fennálló ok-okozati kapcsolatuk ellenőrzése érdekében.

A mindössze három fajtát érintő minimális méretre vonatkozó információt törölték. A méret tekintetében minden gyümölcsnek eleget kell tennie az uniós jogszabályoknak. A csoportosulás a méret tekintetében az egyes kereskedelmi kategóriákra jellemző meghatározást alkalmazza.

Emellett a Mutsu almafajtát törölték a termékleírásból. A termékleírás szövegezése során, még a kísérleti állomások eredményeinek beszerzése előtt a csoportosulás összeállította a „Pommes et Poires de Savoie” termesztési elvárásainak megfelelőnek tűnő fajtajegyzéket. A Mutsu fajta esetében az említett kísérletek eredményei nem feleltek meg az elvárásoknak, így ezt a fajtát termesztési céllal sosem telepítették.

Annak érdekében, hogy könnyebb legyen ellenőrizni a gyümölcsök érzékszervi és fizikai-kémiai leírásnak való megfelelőségét, a termékleírásba célértékek kerültek.

5.3. Földrajzi terület

Az eredetileg tisztán közigazgatási szempontok alapján meghatározott földrajzi terület ezentúl a történelmi termesztési régióra összpontosul, amely nem foglalja magában a kellő érettségi fokú gyümölcsök termesztéséhez kedvezőtlen fekvésű magashegységi településeket. A termék és földrajzi területe közötti kapcsolat erősítése érdekében a földrajzi terület két megye, Savoie és Haute-Savoie megye bizonyos településeire korlátozódik, valamint kiterjed Ain megye további hét olyan településére, amelyeknek a terület gazdasági szereplőivel fennálló funkcionális kapcsolatai bizonyítottak. E települések éghajlati jellemzői megegyeznek.

A földrajzi terület kijelölésének kritériumai a következőképpen fogalmazhatók meg:

— az OFJ termékleírásában előírt feltételek melletti alma- és körtetermesztést folytató település;

— 200 és 1 500 m közötti tengerszint feletti magasság;

— az elővidékre jellemző hegyes-völgyes domborzat;

— legtöbbször meszes és üledékes geológiai formációkon nyugvó mély talajok;

— jelentős (1 000 mm) csapadékmennyiséget okozó délies hatással társuló kontinentális éghajlat;

— vegyes növénytermesztés és állattenyésztés helyszíne.

A „Pommes et Poires de Savoie”/„Pommes de Savoie”/„Poires de Savoie” OFJ földrajzi területe 650 település helyett 463 településre terjed ki.

5.4. A származás igazolása

A gazdasági szereplők bejelentési kötelezettségei pontosításra kerültek, hogy az ellenőrzési céllal végzett adatrögzítést jobban lehessen szabályozni. A termék nyomon követésének megkönnyítése érdekében nyomonkövethetőségi rendszert építettek ki.

A gyümölcsök azonosítására szolgáló jelzések: a nyomonkövethetőség biztosítása érdekében pontosításra került, hogy a „Pommes et Poires de Savoie”/„Pommes de Savoie”/„Poires de Savoie” OFJ elnevezésre jogosult gyümölcsöket a fogyasztók részére ömlesztve történő kiszereléskor az említett információt feltüntető matricával egyedileg azonosítják. Ez a kötelezettség azonban a termelő és a fogyasztó közötti közvetlen értékesítéskor, illetve a gyümölcsök sérthetetlen csomagolásban való forgalmazásakor nem áll fenn.

5.5. Az előállítás módja

A termékleírásnak ezt a részét újraszerkesztették és kiegészítették annak érdekében, hogy teljesüljön a következő két célkitűzés:

— pontos és könnyen ellenőrizhető szabályok megfogalmazása. A magyarázatra, illetve az ajánlásra vonatkozó rendelkezéseket törölték a jelenleg bejegyzett termékleírásból.

— A talaj/növényzet együttese fizikai állapotának fenntartása szempontjából kedvező ültetvényművelési szabályok megőrzése és pontosítása, ami lehetővé teszi a természeti környezethez kapcsolódó gyümölcsök termesztésének megszilárdítását.

A termék termesztési sémája bekerült a termékleírásba.

E szabályok a következőkre vonatkoznak:

Fajtanemesítési protokoll bevezetése:

Minden új fajtának meg kell felelnie az elfogadási kritériumoknak, amelyeknek lehetővé kell tenniük a termék leírásában ismertetett sajátosságok fellelését. E protokoll követelményei többek között a következők:

— a „Pommes et Poires de Savoie”/„Pommes de Savoie”/„Poires de Savoie” sajátosságainak való megfelelés;

— minősített vagy vírusmentes növényi szaporítóanyag használata;

— a termékleírás rendelkezéseinek megfelelően a földrajzi területen termesztett fajták figyelembevétele;

— a fajták termesztés alatti viselkedésének és egészségi állapotának megfigyelése.

Növényi szaporítóanyag választása

Az ültetvények terméspotenciáljának védelme érdekében a termékleírásba bekerült a vírusmentes magoncok használatára vonatkozó kötelezettség. Pontosításra kerültek a magonctermesztők és a gyümölcsfatermesztők magoncok közvetlen felhasználása esetén fennálló kötelezettségei.

Ültetési sűrűség

Ahhoz, hogy elegendő földterület és kedvező fényviszonyok álljanak a fák rendelkezésére, az új ültetvények esetében meghatározott ültetési sűrűség hektáronként legfeljebb 3 500 tő.

A talaj karbantartásának módja

Az e fejezetre vonatkozó rendelkezések kiegészültek annak érdekében, hogy az ültetést követő harmadik évtől kötelezővé váljon az ültetvények füvesítése, és hogy a sorok közötti terület legalább 60 %-a füves legyen, legalább 2 méteres füves sávval. A talaj füvesítése ugyanis elősegíti a nedvesség változását a nappal és az éjszaka között, ami hozzájárul ahhoz, hogy a gyümölcsök egyik oldalán rózsaszínes színeződés alakuljon ki.

Ezenkívül a környezet szempontjából kevésbé agresszív termesztési gyakorlatok elősegítése, és így a talaj eredeti tulajdonságainak védelme érdekében a talajfertőtlenítéshez szintetikus vegyipari termékek használata tilos.

Öntözés, trágyázás és növényvédelem

E rendelkezések összessége a különböző inputanyagok ésszerűsített használatát célozza. Az elérendő célok a következők:

— a termesztési tényezők (talaj, növényi szaporítóanyag) integritásának fokozott védelme az OFJ területét megkülönböztető tényezők fenntartása érdekében;

— a fák terméshozamának befolyásolása oly módon, amely elősegíti a fák rendszeres ellátását és szabályozza életerejüket, amely a gyümölcsök rendszeres és lassú érésének forrása. Ez a célkitűzés arra irányul, hogy – különösen az alma esetében – kemény és ropogós húsú gyümölcsöket lehessen termeszteni.

Ami a növényvédő szerek használatát illeti, a csoportosulás gondoskodni kíván arról, hogy helyszíni megfigyeléseket követően e termékek megfelelő felhasználását népszerűsíteni lehessen a gazdasági szereplők körében. A növényvédő szerek nem megfelelő időben történő alkalmazásának korlátozásáról, és ily módon a gyümölcstermesztés és a termesztési hely közötti kapcsolat erősítéséről van szó.

Beporzás

A méhek általi beporzást elősegíti az az előírás, hogy az ültetvények legfeljebb 4 kilométer sugarú körzetében legalább egy kaptárnak kell lennie; ez a távolság megfelel a mézelő méhek átlagos repülési sugarának.

A gyümölcsök betakarítása

A betakarításkor fizikai-kémiai vizsgálat vált kötelezővé, amely lehetővé teszi a gyümölcsök sajátosságainak biztosítását. Ezek ismerete lehetővé teszi, hogy a gazdasági szereplő döntsön a biztosítandó tartósítási körülményekről és a legmegfelelőbb forgalmazási időpontról.

A betakarítás után a gyümölcsök vegyszeres kezelése tilos, ami így a gazdasági szereplőket arra ösztönzi, hogy tartósításra alkalmas, minőségi gyümölcsöt termesszenek.

Meghatározásra kerültek a tárolás körülményei

A gyümölcsök forgalmazásának gyorsasága és tartósításának jellege szerinti tárolási időtartamra vonatkozó rendelkezéseket törölték. A gazdasági szereplők ugyanis rendelkeznek a termék minőségének megőrzése szempontjából hatékony tartósító berendezésekkel. A gyakorlati lebonyolítást a gazdasági szereplő belátására bízzák, aki szabályozza a különféle fajták érettségének alakulását, az ingadozó tartósítási feltételeket (hőmérséklet, nedvességtartalom) és az időben elhúzódó piaci értékesítésre bocsátás feltételeit.

A termék leírását ismertető pontban foglalt, a forgalmazáskor végrehajtott vizsgálatok lehetővé teszik annak ellenőrzését, hogy a gyümölcsök eredeti tulajdonságait sikerült-e szakszerűen megőrizni.

A termékleírás ismerteti továbbá a tárolást végzők és a szállítmányozók kötelezettségeit, így különösen a nagyméretű ládákba történő végső csomagolás tilalmát és az egyes gyümölcsök egyedi matricával történő megjelölésére vonatkozó kötelezettséget.

5.6. Címkézés

A címkézési követelmények kiegészültek és pontosításra kerültek.

E követelmények többek között előirányozzák, hogy a csomagolt termékeket terméktípusonként lehessen címkézni.

5.7. Egyéb módosítások

A csoportosulás neve és címe, valamint az ellenőrző szerv hivatkozási adatai frissítésre kerültek.

EGYSÉGES DOKUMENTUM

„POMMES ET POIRES DE SAVOIE”/„POMMES DE SAVOIE”/„POIRES DE SAVOIE”

EU-szám: FR-PGI-0117-01376 – 2015.9.24.

OEM ( ) OFJ ( X )

1. Elnevezés

„Pommes et Poires de Savoie”/„Pommes de Savoie”/„Poires de Savoie”

2. Tagállam vagy harmadik ország

Franciaország

3. A mezőgazdasági termék vagy élelmiszer leírása

3.1. A termék típusa

1.6. osztály: Gyümölcs, zöldségfélék és gabonafélék, frissen vagy feldolgozva

3.2. Az 1. pontban szereplő elnevezéssel jelölt termék leírása

A „Pommes et Poires de Savoie”/„Pommes de Savoie”/„Poires de Savoie” friss gyümölcs.

A „Pommes de Savoie” alma a következő fajtákból és azok mutánsaiból származik: Belle de Boskoop, Dalinco, Delcorf, Delgollune, Elstar, Fuji, Gala, Golden Delicious, Idared, Initial, Jonagold, Melrose, Opal, Pinova, Pilot, Reine des reinettes, Reinette blanche du Canada, Reinette grise du Canada, Suntan.

A „Poires de Savoie” körte a következő fajtákból és azok mutánsaiból származik: Conférence, Doyenné du Comice, Général Leclerc, Louise Bonne d’Avranches, Passe Crassane, Williams.

A „Pommes de Savoie” alma és a „Poires de Savoie” körte tulajdonságai a következők:

— A sárga almafajták esetében: az egyik oldalon rózsaszínes színeződés.

— A kétszínű almafajták esetében: a színeződött felület nagyságának meg kell felelnie az ENSZ-EGB hatályos előírásában meghatározott „Extra” osztály követelményeinek.

— A Reinette Blanche du Canada, a Reinette Grise du Canada, a Reine des Reinettes, a Belle de Boskoop fajta esetében héjparásodás előfordulása jellemző.

— A körte esetében: hosszúkás alak és héjparásodás előfordulása a Conférence, a Doyenné du Comice, a Passe Crassane és a Général Leclerc fajta esetében. E fajták megfelelnek a hatályos kereskedelmi szabályozásban meghatározott alábbi kereskedelmi osztályoknak: — „Extra” vagy I. osztály; — II. osztály a kizárólag héjparásodási hibát mutató gyümölcs esetében; a gyümölcs többi tulajdonsága az „Extra” vagy az I. osztály követelményeinek felel meg.

Fizikai-kémiai jellemzők

A „Pommes et Poires de Savoie”/„Pommes de Savoie”/„Poires de Savoie” almának és körtének a tárolóállomás elhagyásakor az alábbi értékeknek kell megfelelnie:

A sárga alma esetében:

Fajták Dátum Keménység kg/cm2 IR % Brix-érték Savasság Egy liter gyümölcslé grammban kifejezett almasavtartalma Thiault-index Vizuális megjelenés CTIFL-színskála Golden November 1. előtti forgalomba hozatal ≥ 5 ≥ 12 ≥ 4 175 ≥C4 November 1. és december 31. közötti forgalomba hozatal ≥ 5 ≥ 12 ≥ 3,5 165 ≥C4 Január 1. és február 28. közötti forgalomba hozatal ≥ 5 ≥ 12 ≥ 3 160 ≥C4 Március 1. utáni forgalomba hozatal ≥ 4,5 ≥ 12 ≥ 2,8 155 ≥C4 Opal ≥ 5 ≥ 12 — — —

A kétszínű alma esetében:

Fajták Keménység január 31. előtt Keménység február 1. után IR Savasság Vizuális megjelenés Delbard Estival ≥ 5 ≥ 4,5 ≥ 12 ≥ 1/3 színes oldal Initial ≥ 5 ≥ 4,5 ≥ 12 ≥ 1/3 színes oldal Reine des reinettes ≥ 5 ≥ 4,5 ≥ 12,5 ≥ 6 ≥ 1/3 színes oldal Elstar ≥ 5 ≥ 4,5 ≥ 12,5 ≥ 6 ≥ 1/3 színes oldal Gala ≥ 5 ≥ 4,5 ≥ 12 ≥ 1/3 színes oldal Belle de Boskoop és mutánsai ≥ 5 ≥ 4,5 ≥ 12 ≥ 6 Suntan ≥ 5 ≥ 4,5 ≥ 12 ≥ 6 — Jonagold ≥ 5 ≥ 4,5 ≥ 12 ≥ 1/3 színes oldal Reinette blanche du Canada ≥ 5 ≥ 4,5 ≥ 12 ≥ 6 Reinette grise du Canada ≥ 5 ≥ 4,5 ≥ 12 ≥ 6 ≥ 3/4 héjparásodás Pinova ≥ 5 ≥ 4,5 ≥ 13 ≥ 1/3 színes oldal Dalinco ≥ 5 ≥ 4,5 ≥ 12,5 ≥ 1/3 színes oldal Jubilé ≥ 5 ≥ 4,5 ≥ 12,5 ≥ 1/3 színes oldal Pilot ≥ 5 ≥ 4,5 ≥ 12 ≥ 6 ≥ 1/3 színes oldal Melrose ≥ 5 ≥ 4,5 ≥ 12 ≥ 1/3 színes oldal Idared ≥ 5 ≥ 4,5 ≥ 12 ≥ 1/2 színes oldal Fuji ≥ 5 ≥ 4,5 ≥ 12,5 ≥ 1/2 színes oldal

A körte esetében:

Fajták Keménység IR Vizuális megjelenés William 2–6 ≥ 11 Louise Bonne d’Avranches 2–6 ≥ 12 Général Leclerc 2–6 ≥ 12 Héjparásodás előfordulása Conférence 2–6 ≥ 12 Héjparásodás előfordulása Comice 2–6 ≥ 12 Lehet színes oldala Passe Crassane 2–6 ≥ 12 Héjparásodás előfordulása a kocsánynál

Érzékszervi tulajdonságok

A „Pommes de Savoie” almát a magas cukortartalom és a kifinomult savasság egyensúlya, valamint kemény és ropogós hús jellemzi.

A „Poires de Savoie” körtét lágy és édes ízű, kemény és omlós hús jellemzi.

3.3. Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében)

—

3.4. Az előállítás azon műveletei, amelyeket a meghatározott földrajzi területen kell elvégezni

Az alma és a körte termesztése és tárolása a földrajzi területen történik.

3.5. A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok

A csomagolás kötelezően a földrajzi területen történik, a következőkre tekintettel:

— a gyümölcsök törékenysége és ütődésekre való érzékenysége, ami különös figyelmet igényel a csomagolóállomások részéről és a gyümölcsök lehető legkevesebb mozgatását teszi szükségessé;

— a tárolást végző szakember szaktudása és a gyümölcsminőség nyomon követésére fordított figyelem a csomagolás során;

— a „Pommes et Poires de Savoie”/„Pommes de Savoie”/„Poires de Savoie” alma és körte azonosítására szolgáló rendszer, amely kötelezővé teszi a földrajzi eredetet feltüntető egyedi matrica elhelyezését. A matrica elhelyezésére a forgalmazáskor végzett fizikai-kémiai vizsgálatok eredményeire tekintettel kerül sor.

3.6. A bejegyzett elnevezést viselő termék címkézésére vonatkozó egyedi szabályok

Az összes almára és körtére vonatkozó, jogszabályban foglalt információktól függetlenül a gyümölcsök címkézésének eleget kell tennie a következő szabályoknak:

— a „Pommes et Poires de Savoie”, a „Pommes de Savoie” vagy a „Poires de Savoie” elnevezést minden csomagoláson fel kell tüntetni;

— a termesztő, a tárolást végző vagy a csomagolást végző kapcsolattartási adatait meg kell adni;

— az igazoló szerv kapcsolattartási adatait meg kell adni.

4. A földrajzi terület tömör meghatározása

AIN megye következő települései: Anglefort, Béon, Ceysérieu, Corbonod, Cressin-Rochefort, Culoz, Flaxieu, Lavours, Pollieu, Seyssel, Talissieu, Vongnes.

SAVOIE megye összes települése, a következők kivételével: Aigueblanche, Aime, Albiez-le-Jeune, Albiez-Montrond, Les Allues, Aussois, Les Avanchers-Valmorel, Avrieux, Beaufort, Bellentre, Bessans, Le Bois, Bonneval, Bonneval-sur-Arc, Bourg-Saint-Maurice, Bozel, Bramans, Brides-les-Bains, La Chambre, Champagny-en-Vanoise, Les Chapelles, Le Châtel, Cohennoz, La Côte-d’Aime, Crest-Voland, Feissons-sur-Salins, Flumet, Fontaine-le-Puits, Fontcouverte-la-Toussuire, Fourneaux, Freney, La Giettaz, Granier, Hautecour, Hauteluce, Hermillon, Jarrier, Landry, Lanslebourg-Mont-Cenis, Lanslevillard, La Léchère, Mâcot-la-Plagne, Modane, Montagny, Montaimont, Montgellafrey, Montgirod, Montricher-Albanne, Montsapey, Montvalezan, Montvernier, Moûtiers, Notre-Dame-de-Bellecombe, Notre-Dame-du-Cruet, Notre-Dame-du-Pré, Orelle, Peisey-Nancroix, La Perrière, Planay, Pontamafrey-Montpascal, Pralognan-la-Vanoise, Queige, Saint-Alban-des-Villards, Saint-André, Saint-Avre, Saint-Bon-Tarentaise, Saint-Colomban-des-Villards, Sainte-Foy-Tarentaise, Sainte-Marie-de-Cuines, Saint-Étienne-de-Cuines, Saint-François-Longchamp, Saint-Jean-d’Arves, Saint-Jean-de-Belleville, Saint-Jean-de-Maurienne, Saint-Julien-Mont-Denis, Saint-Marcel, Saint-Martin-d’Arc, Saint-Martin-de-Belleville, Saint-Martin-de-la-Porte, Saint-Martin-sur-la-Chambre, Saint-Michel-de-Maurienne, Saint-Nicolas-la-Chapelle, Saint-Oyen, Saint-Pancrace, Saint-Sorlin-d’Arves, Salins-les-Thermes, Séez, Sollières-Sardières, Termignon, Tignes, Val-d’Isère, Valezan, Valloire, Valmeinier, Villard-sur-Doron, Villarembert, Villargondran, Villarlurin, Villarodin-Bourget, Villaroger.

HAUTE-SAVOIE megye összes települése, a következők kivételével: Abondance, Arâches-la-Frasse, La Baume, Bellevaux, Bernex, Le Biot, Bonnevaux, Brizon, Chamonix-Mont-Blanc, La Chapelle-d’Abondance, Châtel, Chevenoz, Combloux, Les Contamines-Montjoie, Cordon, La Côte-d’Arbroz, Demi-Quartier, Entremont, Essert-Romand, La Forclaz, Les Gets, Les Houches, Lullin, Megève, Mégevette, Montriond, Mont-Saxonnex, Morillon, Morzine, Nancy-sur-Cluses, Novel, Onnion, Le Petit-Bornand-les-Glières, Praz-sur-Arly, Le Reposoir, Reyvroz, Saint-Jean-d’Aulps, Saint-Sigismond, Samoëns, Servoz, Seytroux, Sixt-Fer-à-Cheval, Thollon-les-Mémises, Vacheresse, Vailly, Vallorcine, Verchaix, La Vernaz.

5. Kapcsolat a földrajzi területtel

A földrajzi terület sajátosságai

A domborzati és a geológiai jellegzetességek

A „Pommes et Poires de Savoie”/„Pommes de Savoie”/„Poires de Savoie” OFJ földrajzi területét élesen kirajzolódó természeti határok övezik. Északon a Genfi-tó, keleten és délen az Alpok vonulata, nyugaton a Colombier-középhegység és a Chartreuse-középhegység határolja.

A földrajzi terület tengerszint feletti magassága 200 és 1 500 méter közötti, a savoyai elővidékre jellemző, meglehetősen hegyes-völgyes domborzaton helyezkedik el.

Ami a talajok jellegét illeti, az Alpok elővidékét túlnyomórészt egy meszes geológiai formáció, az úgynevezett molassz domináns előfordulása jellemzi, amelyhez gyakran moréna jellegű geológiai formációk társulnak. A talaj ásványi sókban és vízben gazdag, és emellett szemcsés agyagban meglehetősen gazdag talajféleségek is előfordulnak.

A savoyai talajtípusok további egyedülálló jellemzője a magas szervesanyag-tartalom, ami a területen található nagy számú szarvasmarhatartó gazdaságnak tudható be.

Éghajlati jellegzetességek

A tél hideg és néha zord, a nyár meleg, az átlagos éves csapadékmennyiség meghaladja az 1 000 mm-t, sőt az Elő-Alpok vonulatainak lábánál akár az 1 500 mm-t is eléri. A csapadék jól eloszlik a fák vegetációs ciklusa során.

A kontinentális éghajlatot jelentős hőmérséklet-ingadozás jellemzi, ez a hűvös nyári éjszakákban, valamint a nappalok és az éjszakák nedvességtartalma közötti számottevő különbségben nyilvánul meg.

A középhőmérséklet általában alacsony, a tengerszint feletti magasságtól függően 8 °C és 10 °C közötti.

Ami az emberi tényezőket illeti, az alma- és a körtetermesztés régóta honos Savoyában, és a hagyományos, a vegyes növénytermesztési és állattenyésztési rendszer részét képezi.

Amint az a feljegyzett történeti adatokból kiderül, a gyümölcstermesztés az 1930-as évek óta kisebb termesztési medencék és számtalan fajta köré szerveződött.

E gyümölcstermesztő övezetekben a gyümölcsfatermesztő gazdák sikeresen elvégezték a megfelelő talajok kiválasztása, valamint a növényi szaporítóanyagok és a helyi éghajlati viszonyokhoz leginkább alkalmazkodó fajták nemesítése jelentette hosszadalmas munkálatokat.

A termék sajátosságai

A „Pommes et Poires de Savoie” alma és körte sajátosságai a következők:

— kemény és ropogós hús az alma esetében, kemény és omlós a körte esetében;

— a magas cukortartalom és a kifinomult savasság egyensúlya, ami ízleléskor savanykás érzetet kelt;

— a körte esetében láthatóan hosszúkásabb alak.

A „Pommes et Poires de Savoie”/„Pommes de Savoie”/„Poires de Savoie” alma és körte egyaránt országos hírnévnek örvend.

Ok-okozati kapcsolat

A „Pommes et Poires de Savoie”/„Pommes de Savoie”/„Poires de Savoie” OFJ ok-okozati kapcsolata a termék meghatározott minőségén és hírnevén alapul.

Az OFJ földrajzi területét olyan természeti körülmények jellemzik, amelyek több különböző tényezőből adódóan kedveznek a gyümölcstermesztésnek:

A talajok ásványi sókban és vízben gazdagok, és azokkal együtt szemcsés agyagban meglehetősen gazdag talajtípusok fordulnak elő; emellett jellemzőjük a kismértékű ásványi trágyázás, ezáltal a gyümölcsök lassan növekedhetnek: a gyümölcsök víztartalma alacsonyabb, ugyanakkor a sejtszaporodás az ilyen gyümölcsöknél is ugyanakkora mértékű. Ez a tulajdonság okozza a „Pommes de Savoie” alma ropogósságát.

A talajok gazdagsága elősegíti az alma és a körte érését, amelyeknek az aktív vegetációs ciklus rövid időtartama miatt gyorsan kell nagy mennyiségű tápanyagot aktiválniuk. Az aktív vegetációs időszak a mostoha éghajlati viszonyok miatt rövid.

A földrajzi terület éghajlata szintén befolyásolja a „Pommes et Poires de Savoie” alma és körte sajátosságait.

Végezetül a „Pommes et Poires de Savoie”/„Pommes de Savoie”/„Poires de Savoie” OFJ már örvend egyfajta hírnévnek, olyannyira, hogy napjainkban mindenki elismeri a minőségét. Az Yssingeaux-i Cukrászati Főiskola, ahol a „Meilleurs Ouvriers de France” (Franciaország legjobb szakmunkásai) díjat elnyert cukrászok is oktatnak, dicsérően említi a „Pommes et Poires de Savoie” alma és körte ízminőségét. A „Pommes de Savoie” alma és a „Poires de Savoie” körte minősége a vendéglátó-ipari szakemberek körében is elismertségnek örvend.

Hivatkozás a termékleírás közzétételére

(e rendelet 6. cikke (1) bekezdésének második albekezdése)

https://info.agriculture.gouv.fr/gedei/site/bo-agri/document_administratif-a92174df-5eea-4f3b-88bc-b1baa5ed9df9/telechargement

(1) HL L 343., 2012.12.14., 1. o.